|  |  |
| --- | --- |
| logo | **BAUSKAS NOVADA PAŠVALDĪBA**  **PILSRUNDĀLES VIDUSSKOLA**  Izglītības iestādes reģistrācijas Nr. 4513901324, reģ. Nr. 40900010684  Pilsrundāle 1, Rundāles pag., Bauskas nov., LV-3921  tālr. 63962223, e-pasts: [pilsrundale.vidusskola@bauskasnovads.lv,](mailto:pilsrundale.vidusskola@bauskasnovads.lv,) [www.vidusskola.rundale.lv](http://www.vidusskola.rundale.lv/) |

**IEKŠĒJIE NOTEIKUMI**

Bauskas novadā Rundāles pagastā

**Kārtība, kādā tiek noteiktas izglītojamo speciālās vajadzības, tiek**

**izstrādāts un īstenots individuālais izglītības programmas apguves plāns**

01.02.2021. 1.25. /2021/4

*Izdoti saskaņā ar Ministru kabineta*

*19.11.2019. noteikumu Nr.556“Prasības*

*vispārējās izglītības iestādē, lai to īstenotajās*

*izglītības programmās uzņemtu izglītojamos ar*

*speciālām vajadzībām”*

1. **Vispārīgie jautājumi**
2. Pilsrundāles vidusskola (turpmāk – izglītības iestāde) kārtība izglītojamo speciālo vajadzību noteikšanai un izglītības programmas apguves individuālo mācību plānu izstrādei un īstenošanai (turpmāk – kārtība) nosaka vienotu pieeju izglītojamo speciālo vajadzību noteikšanai un izglītības programmas apguves individuālo mācību plānu izstrādei un īstenošanai.
3. Noteikumos lietotie termini:
   1. speciālās vajadzības – izglītojamo attīstības vai mācīšanās grūtības, kuras ir konstatējuši izglītības iestādes atbalsta speciālisti;
   2. atbalsta komanda – ar izglītības iestādes direktora rīkojumu izveidota atbalsta speciālistu grupa, kuras sastāvā tiek iekļauts izglītības iestādes klīniskais vai izglītības psihologs, sociālais pedagogs, logopēds, direktora vietnieks izglītības jomā un direktora vietnieks audzināšanas darbā, kas nodrošina izglītojamā speciālo vajadzību identificēšanu, atbalsta pasākumu noteikšanu un īstenošanu. Savas kompetences ietvaros atbalsta komanda izglītības iestādē veic pedagoģiskā, psiholoģiskā un sociālā atbalsta sniegšanu un koordinēšanu, iesaistot sadarbībā viņu likumiskos pārstāvjus (turpmāk – vecākus), pedagogus, izglītības iestādes darbiniekus.
4. Atbalsta pasākumu mērķis ir veicināt izglītības iestādē savlaicīgu izglītojamo speciālovajadzību noteikšanu un sistemātisku pedagoģiska, psiholoģiska, sociāla atbalsta nodrošināšanu, kas ļautu izglītojamiem ar speciālām vajadzībām apgūt mācību saturu, veicināt viņu iekļaušanu izglītības procesā, kā arī pedagogu un izglītojamo vecāku informēšana par iekļaujošās izglītības jautājumiem.
5. Atbalsta pasākumu kopums ir vērsts uz:
   1. atbalsta sniegšanu izglītojamiem veiksmīga mācību procesa nodrošināšanai;
   2. sadarbības veicināšanu starp izglītības iestādi un izglītojamo likumīgajiem pārstāvjiem, lai nodrošinātu veiksmīgu mācību procesu vai mācību procesā radušos problēmu risināšanu.
6. **Atbalsta pasākumu mērķgrupas**
7. Nepieciešamais atbalsts izglītojamam ar speciālām vajadzībām izglītības iestādē organizējams:
   1. ja vecāki izglītības iestādē iesniedz pašvaldības vai valsts pedagoģiski medicīnisko atzinumu par speciālām vajadzībām atbilstoši attīstības traucējuma veidam;
   2. izglītojamiem, kuriem atbalsta personāls vai pedagogs konstatējis atbalsta pasākumu nepieciešamību izglītības programmas apguvei;
   3. izglītojamiem, kuriem novērotas uzvedības problēmas;
   4. izglītojamiem, kuriem ir adaptācijas grūtības un kuri ar ģimenēm kādu laiku dzīvojuši ārvalstīs, kā arī izglītojamiem no citu valstu pilsoņu ģimenēm;
   5. izglītojamiem, kuru izglītības programmas apguve ir pagarināta par vienu gadu.
8. **Individuālā atbalsta pasākumu plāna izstrāde, īstenošana un izvērtēšana**
9. Saņemot informāciju par izglītojamo, kuram, iespējams, ir nepieciešami atbalsta pasākumi, atbalsta komandas vadītājs organizē konkrētā izglītojamā novērošanu vai izpēti, piesaistot attiecīgo speciālistu, izvēloties attiecīgo speciālās vajadzības identificēšanas metodi, kā arī organizē Ministru kabineta 2019.gada 19. novembra noteikumu Nr.556 “Prasības vispārējās izglītības iestādē, lai to īstenotajās izglītības programmās uzņemtu izglītojamos ar speciālām vajadzībām” 2. pielikumā noteiktās individuālā izglītības programmas apguves plāna izstrādi atbilstoši izglītojamā speciālām vajadzībām.
10. Nodrošinot individuālā izglītības programmas apguves plāna ieviešanu un īstenošanu, Atbalsta komanda iesaista izglītojamā vecākus.
11. Individuālais izglītības programmas apguves plāns tiek izstrādāts laika posmam, kas nepārsniedz vienu mācību gadu.
12. Izvērtējot izglītojamā spējas, attīstības līmeni un veselības stāvokli, izglītības iestādes atbalsta personāla speciālisti nosaka, kādi mācību līdzekļi un aprīkojums ir jāizmanto izglītības procesā un izglītības iestādes ārpusklases pasākumos, lai īstenotu iekļaujošās izglītības principus izglītības procesā.
13. Individuālā izglītības programmas apguves plāna īstenošanas gaitu ne retāk kā divas reizes mācību gadā kopīgi izvērtē izglītojamais, izglītojamā vecāki un plāna īstenošanā iesaistītie pedagogi.
14. Nepieciešamības gadījumā atbalsta komandai ir tiesības ieteikt izglītojamā vecākiem vērsties valsts vai pašvaldības pedagoģiski medicīniskajā komisijā.
15. **Atbalsta pasākumu organizēšanas gaita un iesaistīto pušu pienākumi**
16. Izglītojamajiem nepieciešamā individuālā atbalsta nodrošināšanai izglītības iestādē izveido Atbalsta komandu, kuru vada kāds no atbalsta personāla speciālistiem vai direktora vietnieks izglītības jomā. Vadītāju nosaka iestādes direktors ar rīkojumu.

1. **Atbalsta komandas vadītājs:**
   1. apkopo informāciju par izglītojamiem, kuriem ir pašvaldības vai valsts pedagoģiski medicīniskās komisijas atzinums, speciālistu rekomendācijas;
   2. informē klases audzinātājus par izglītojamiem, kuriem ir konstatētas speciālās vajadzības;
   3. plāno un organizē pedagogu sanāksmes un pedagogu darba grupas izglītojamo individuālo vajadzību izvērtēšanai, individuālo izglītības programmu apguves plānu sagatavošanai un izvērtēšanai;
   4. pārrauga individuālo izglītības programmas apguves plānu sagatavošanu, īstenošanu un izvērtēšanu;
   5. pieņem klašu audzinātāju pieteikumus par izglītojamiem konstatētajām attīstības, mācīšanās grūtībām, apkopo informāciju par izglītojamā sekmēm, uzvedību, kavējumiem;
   6. organizē individuālās sarunas ar izglītojamo likumiskajiem pārstāvjiem, atbalsta personālu, klases audzinātāju un mācību priekšmetu pedagogiem;
   7. plāno un organizē atbalsta komandas sanāksmes, koordinē atbalsta personāla darbu izglītojamo pedagoģiska un psiholoģiskā izvērtējuma veikšanai;
   8. nodrošina iegūtās informācijas par izglītojamo neizpaušanu atbalsta sniegšanā neiesaistītām pusēm.
2. **Pedagogi:**
   1. informē klases audzinātāju par izglītojamajam novērotajām attīstības vai mācīšanās grūtībām;
   2. piedalās izglītojamo individuālo spēju un vajadzību izvērtēšanā;
   3. sagatavo ieteikumus individuālajam izglītības programmas apguves plānam izglītojamiem ar speciālajām vajadzībām, nodrošina tā īstenošanu un izvērtēšanu;
   4. sadarbojas ar iestādes atbalsta personālu (izglītības psihologu, sociālo pedagogu, skolotāju logopēdu, speciālo pedagogu);
   5. nodrošina atbalsta pasākumus mācību procesā atbilstoši izglītojamā speciālajām vajadzībām un pedagoģiskajā darbībā ievēro speciālistu rekomendācijas;
   6. organizē ārpus mācību procesa individuālas konsultācijas izglītojamiem ar speciālām vajadzībām saskaņā ar izglītības iestādē apstiprināto individuālo nodarbību sarakstu;
   7. piedalās individuālajās sarunās ar iestādes atbalsta komandu, izglītojamā vecākiem par izglītojamajam konstatētajām attīstības un mācīšanās grūtībām, veiktajiem atbalsta pasākumiem, izaugsmes dinamiku;
   8. nodrošina iegūtās informācijas par izglītojamo neizpaušanu atbalsta sniegšanā neiesaistītām pusēm.
3. **Klašu audzinātāji:**
   1. sadarbojas ar atbalsta komandu, apkopo informāciju par klases izglītojamajiem ar speciālajām vajadzībām, speciālistu rekomendācijām;
   2. sadarbojas ar mācību priekšmetu pedagogiem, sniedz informāciju par izglītojamiem ar speciālajām vajadzībām un tiem noteiktajiem atbalsta pasākumiem, speciālistu rekomendācijām mācību procesā;
   3. apkopo mācību priekšmetu pedagogu sniegto informāciju par izglītojamo attīstības traucējumiem vai mācīšanās grūtībām, sagatavo apkopojumu atbalsta komandai;
   4. piedalās individuālajās sarunās ar iestādes atbalsta komandu un izglītojamā likumiskajiem pārstāvjiem par izglītojamajam konstatētajiem attīstības traucējumiem un mācīšanās grūtībām;
   5. sagatavo informāciju par izglītojamo mācību darbu un uzvedību pašvaldības vai valsts pedagoģiski medicīniskajai komisijai vai citām institūcijām pēc pieprasījuma;
   6. nodrošina iegūtās informācijas par izglītojamo neizpaušanu neiesaistītām pusēm.
4. **Atbalsta personāls:**
   1. piedalās atbalsta komandas sanāksmēs, individuālajās sarunās ar izglītojamā vecākiem, klases audzinātāju, mācību priekšmetu pedagogiem par izglītojamajam konstatētajiem attīstības traucējumiem un mācīšanās grūtībām;
   2. pamatojoties uz izglītojamā vecāku iesniegumu, veic izglītojamo pedagoģisko vai psiholoģisko izpēti un sniedz atzinumu;
   3. nodrošina individuālās konsultācijas izglītojamiem ar speciālām vajadzībām;
   4. sniedz individuālas konsultācijas un profesionālu atbalstu pedagogiem, klases audzinātājiem, izglītojamo vecākiem, lai nodrošinātu izglītojamā mācīšanos atbilstoši viņa spējām un vajadzībām;
   5. nodrošina iegūtās informācijas par izglītojamo neizpaušanu atbalsta sniegšanā neiesaistītām pusēm.
5. **Izglītojamo vecāki:**
   1. informē klases audzinātāju par izglītojamā speciālajām vajadzībām, speciālistu sniegtajiem atzinumiem un rekomendācijām vai konstatētajām attīstības vai mācīšanās grūtībām;
   2. piedalās individuālajās sarunās ar mācību priekšmetu pedagogiem, klases audzinātāju, atbalsta personālu;
   3. iesaistās izglītojamā individuālo izglītības programmas apguves plāna sagatavošanā un īstenošanā, un izvērtēšanā;
   4. izpilda individuālajās sarunās pieņemtos lēmumus un informē Atbalsta komandas vadītāju par lēmumu izpildes gaitu;
   5. pēc nepieciešamības apmeklē izglītības iestādē pieejamo atbalsta speciālistu konsultācijas vai citu speciālistu konsultācijas ārpus izglītības iestādes.
6. **Noslēguma jautājumi**
7. Kārtību un grozījumus tajā apstiprina skolas direktors, balstoties uz skolas Atbalsta komandas un pedagoģiskās padomes ieteikumiem.
8. Kārtība stājas spēkā apstiprināšanas brīdī.
9. Izglītības iestādes pedagogus ar šo kārtību iepazīstina direktora vietnieks izglītības jomā.

Direktore Antra Žukovska